钦定古今图书集成/明伦汇编/氏族典/第429卷 > 赵抃
## 钦定古今图书集成/明伦汇编/氏族典/第429卷 > 赵抃

按《宋史赵抃传》：“抃字阅道，衢州西安人。进士及第，为
武安军节度推官。曾公亮荐为殿中侍御史，弹劾不
避权幸，声称凛然，京师目为铁面御史。请知睦州，移
梓州路转运使，改益州，召为右司谏，罢知。”州。神宗
立，召知谏院。未几，擢参知政事。抃感顾知遇，朝政有
未协者，辄密启闻，帝手诏褒答。王安石用事，抃屡斥
其不便，恳乞去位。以大学士知成都。治尚宽，人喜相
告，莫敢为恶，蜀郡晏然。乞归，知越州。吴越大饥疫，死
者过半，抃尽救荒之术。徙杭，以太子少保致仕。元丰
七年，薨，谥曰“清献。”